2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 431 της 21 Ιουλ./8 Αυγ. 1963 (ΦΕΚ Α΄ 123) Περί αποστολής τέκνων ναυτικών εις Παιδικάς ή Μαθητικάς Κατασκηνώσεις επαρχιών. Έχοντες υπ’ όψιν: α)Τα άρθρ. 4 παρ. 1 εδάφ. ιβ  και 5 του Νόμ. 6002/1934 «περί προστασίας των ανέργων εργατών θαλάσσης και των οικογενειών αυτών» (ΦΕΚ 37 Α΄). β)Τα άρθρ. 2 και 3 του Νόμ. 816/1948 «περί επεκτάσεως της υπό του Νόμ. 6002 παρεχομένης ιατροφαρμακευτικής και νοσοκομειακής προστασίας και εις τας οικογενείας των εργαζομένων ναυτικών» (ΦΕΚ 257 Α΄) κυρωθέντος υπό του Νόμ. 978/1949 (ΦΕΚ 120 Α΄). γ)Τον Νόμ. 3141/1955 «περί συστάσεως παρά τω Υ .Ε.Ν. Συμβουλίου Εμπορικού Ναυτικού (ΦΕΚ 43 Α΄). δ)Την υπ’ αριθ. 2786/25.4.1963 γνώμην της Διοικητικής Επιτροπής του Οίκου Ναύτου (Δ.Ε.Ο.Ν.). ε)Την υπ’ αριθ. 7/11.6.1963 γνώμην του Συμβουλίου Εμπορικού Ναυτικού. ς)Την υπ’ αριθ. 397/1963 γνώμην του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρον μόνον.-1.Επιτρέπεται η αποστολή τέκνων ναυτικών, ανέργων και εργαζομένων, ηλικίας 7 έως 14 ετών εις τας παιδικάς ή μαθητικάς κατασκηνώσεις επαρχιών, δαπάναις του Κεφαλαίου Ανεργίας και Ασθενείας των Ναυτικών (Κ.Α.Α.Ν.). Ως ναυτικός θεωρείται ο κατά τας εκάστοτε ισχύουσας διατάξεις δικαιούμενος προστασίας κατά της ασθενείας εις βάρος του Κ.Α.Α.Ν. 2.Ο αριθμός των κατ’ έτος αποστελλομένων εις τας ανωτέρω κατασκηνώσεις, η διάρκεια του χρόνου παραμονής των, η δαπάνη κατά κατασκηνωτήν και πάσα ετέρα λεπτομέρεια καθορίζονται δι’ αποφάσεως του Υπουργού Εμπορικής Ναυτιλίας, μετά γνώμην της Διοικητικής Επιτροπής του Οίκου Ναύτου (Δ.Ε.Ο.Ν.) και των αρμοδίων υπηρεσιών των Υπουργείων Εθνικής Παιδείας και Κοινωνικής Προνοίας. 3.Δι’ αποφάσεως του Υπουργού Εμπορικής Ναυτιλίας, μετά γνώμην της Δ.Ε.Ο.Ν. ορίζονται μέχρι πέντε επαρχιακά κέντρα, εις τα οποία λειτουργούν παιδικαί ή μαθητικαί κατασκηνώσεις, ευρισκόμενα εις επίκαιρα σημεία, δια την εξυπηρέτησιν των τέκνων των ναυτικών ει δυνατόν όλων των περιοχών της Ελλάδος. 4.Η ετησία δαπάνη δια την κατά το παρόν άρθρον προστασίαν, εις βάρος του Κ.Α.Α.Ν., δεν δύναται να υπερβή το ποσόν των δραχ. 300.000 εν συνόλω και εξήκοντα χιλιάδων κατά Κέντρον. Εις τον Ημέτερον επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος. (Μετά την σελ. 660) Σελ. 660,01 227-121 19.Θ.η.2 Παιδικές Εξοχές Παιδικές Εξοχές 19.Θ.η.2 